Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako gaurkotasun handiko galdera, etxebizitzen alokairuan jarduten duten enpresei hobari fiskalak egiteari buruzkoa (10-22/POR-00192).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak Legebiltzarraren Osoko Bilkuran erantzun dezan:

• Zein da Nafarroako Gobernuaren jarrera sozietateen gaineko zergaren 92. eta 93. artikuluak aldatzeari buruz etxebizitzen alokairuan jarduten duten enpresen etekinen % 90erainoko hobari fiskalei dagokienez?

Iruñean, 2022ko maiatzaren 15ean

Foru parlamentaria: Maiorga Ramírez Erro